[bookmark: _GoBack]V E N D i M
Nr.307, datë 12.5.2001

Për miratimin e “Listës së barnave që rimbursohen nga Instituti i Sigurimeve të kujdesit shëndetësor dhe masës së mbulimit të çmimit të tyre”

Në mbështetje të nenit 100 të Kushtetutës, të neneve 4 e 15 nr.7870, datë 13.4.1994 “Për Sigurimet Shëndetësore në Republikën e Shqipërisë”, me propozimin e Ministrit të Shëndetësisë, Këshilli i Ministrave

V E N D O S i:

1. Miratimin e listës së barnave që rimbursohen, e cila i bashkëlidhet këtij vendimi.
2. Masa e mbulimit  të çmimeve të listës së barnave që rimbursohen sipas grupeve është si më poshtë:
3. Masa e mbulimit të çmimeve të listës së barnave që rimbursohen, sipas klasifikimit ATC e grupuar, është në masën 50 për qind - 100 për qind.
Grupi i – 100 për qind
Në këtë grup përfshihen barnat  sipas klasifikimit ATC, të cilat kanë nivel më të lartë rimbursimi: 5 L01, L02, L04, J04, V03, përkatësisht:
Barnat antineoplazike dhe imunosupresore;
Barna në terapinë endokrine;
Imunosupersivet;
Antimykobakteriale;
Të gjitha produktet e tjera terapeutike.
Grupi II – 85 për qind – 95 për qind
Në këtë grup përfshihen barnat sipas  klasifikimit ATC: 7 A09, B01, M04, A10, H01, N04, N07, përkatësisht:
Digjestivet, përfshi enzimat;
Antikoagulantet;
Preparatet antigutoze;
Antidiabetikët;
Hormonet e hipofizës dhe hipotalamiket;
Antiparkinsonikët;
Barna të tjera të sistemit nervor.
Grupi III – 75 për qind – 85 për qind
Në këtë grup përfshihen barnat sipas klasifikimit ATC: 9 C02, C08, N03, N05, C01, C04, H03, J02, R03, përkatësisht:
Antihipertensivët;
Kalcibllokuesit;
Antiepileptikët;
Psikoleptikët;
Barnat e terapisë kardiake;
Vazodilitatorët periferikë;
Barnat e terapisë së tiroidës;
Antimykotikët sistemikë;
Antiastmatikët.
Grupi IV – 65 për qind – 75 për qind
Në këtë grup përfshihen barnat sipas klasifikimit ATC : 10 C03, G02, H02, A02, A07, C07, C09, G04, N02, B05, përkatësisht:
Diuretikët;
Barna të tjera gjinekologjike;
Kortikosteroidët sistemikë;
Antiacidet, barnat për mjekimin e ulçerës peptike dhe të flatulencës;
Antidiaretikët, antiinflamatorët dhe antiseptikët intestinalë;
Betabllokuesit;
Barnat vepruese në sistemin renin –angiotensin;
Urologjikët;
Analgjezikët;
Zëvendësuesit e plazmës dhe perfuzionet.
Grupi V – 55 për qind – 65 për qind
Në këtë grup përfshihen barnat sipas klasifikimit ATC: 13 G01, J01, N06, R05, A03, A05, A11, B02, C05, G03, M01, P02, S01, përkatësisht:
Antiinfektivët dhe antiseptikët gjinekologjikë;
Antibakterialët sistemikë;
Psikoanaleptikët;
Barnat kundër kollës dhe rrufës;
Barnat antispastikë, antikolinergjikë dhe propulsivë;
Kolagogët dhe hepatoprotektorët;
Vitaminat;
Antihemarragjikët;
Vazoprotektorët;
Hormonet seksuale dhe modulatorët e sistemit gjenital;
Antiinflamatorët dhe antireumatikët;
Antihelmintikët;
Barnat ophtalmike.
Grupi VI – 50 për qind
Në këtë grup përfshihen barnat sipas klasifikimit ATC, të cilat kanë nivelin më të ulët të rimbursimit: 9 A06, A12, B03, D01, D06, D07, R01, R06, V, përkatësisht:
Laksativët;
Shtesa të kriprave minerale;
Antianemikët;
Antimykotikët dermatologjikë;
Antibiotikët dhe kimioterapeutikët dermatologjikë;
Preparatet dermatologjike të kortikosteroideve;
Preparatet nazale;
Antihistaminikët sistemikë;
Të ndryshme
3. Efekti financiar prej 150 000 000 (njëqind e pesëdhjetë milionë) lekësh, që rrjedh nga ndryshimet në listë, të përballohet nga Buxheti i vitit  2001, miratuar për Institutin e Sigurimeve të Kujdesit Shëndetësor.
4. Ngarkohen Ministria e Shëndetësisë dhe Instituti i Sigurimeve të Kujdesit Shëndetësor, i cili përcakton kufizimet specifike në përdorimin e barnave të kësaj liste, për zbatimin e këtij vendimi.
5. Vendimi nr.54, datë 2.2.1996 i Këshillit të Ministrave “Për listën e barnave që rimbursohen dhe masën e mbulimit të çmimit të barnave”, ndryshuar me vendimin nr.793, datë 24.12.1998, i Këshillit të Ministrave shfuqizohet.
Ky vendim hyn në fuqi pas botimit në Fletoren Zyrtare.

